హైదరాబాద్: ఖైదీ నెంబర్ 150 ప్రి రిలీజ్ ఫంక్షన్లో చిరంజీవి సోదరుడు నాగబాబు తనపై చేసిన కామెంట్లపై ప్రముఖ రచయిత, వ్యక్తిత్వ వికాస నిపుణుడు యండమూరి వీరేంద్రనాథ్ స్పందించారు. తాను ఆరేడేళ్ల క్రితం చేసిన వ్యాఖ్యలపై స్పందించేందుకు నాగబాబు సరైన వేదికను ఎంచుకోలేదన్నారు. చరణ్ గురించి తాను తప్పుగా మాట్లాడలేదన్నారు. చరణ్ తండ్రి చిరంజీవి, దేవీశ్రీ ప్రసాద్ తండ్రి సత్యమూర్తి ఇద్దరూ తనకు స్నేహితులని యండమూరి గుర్తు చేశారు. తండ్రి ఎవరనేది ముఖ్యం కాదని, నువ్వేంటనేదే ముఖ్యమనే విషయాన్ని చెబుతూ తాను మాట్లాడానని యండమూరి గుర్తు చేశారు. తాను విమర్శించాలనుకుంటే నేరుగా చిరంజీవితోటే చేస్తానన్నారు. నాగబాబు తనకు మంచి మిత్రుడని చెప్పిన యండమూరి ఆ తర్వాత కూడా తాను, నాగబాబు అనేకసార్లు కలుసుకున్నట్లు చెప్పారు. తనకు వ్యతిరేకంగా నాగబాబుకు ఎవరో తప్పుడుగా సమాచారం ఇచ్చి ఉంటారని యండమూరి అనుమానం వ్యక్తం చేశారు.
hyderabad: khaidi nembar 150 pri rillees functionlo chiranjeevi sodarudu nagababu tanapai chesina commentlapy pramukha rachayita, vyaktitva vikasa nipunudu yandamuri veerendranath spandinchaaru. taanu aaredella kritam chesina vyaakhyalapai spandinchenduku nagababu saraina vedikanu enchukoledannaru. charan gurinchi taanu tappugaa matladaledannaru. charan tandri chiranjeevi, devishree prasad tandri satyamurthy iddaruu tanaku snehitulani yandamuri gurtu chesaru. tandri evaranedi mukhyam kaadani, nuvventanede mukhyamane vishayaanni chebutuu taanu matladanani yandamuri gurtu chesaru. taanu vimarsinchaalanukunte nerugaa chiranjeevitote chestaanannaaru. nagababu tanaku manchi mitrudani cheppina yandamuri aa tarvaata kuudaa taanu, nagababu anekasaarlu kalusukunnatlu cheppaaru. tanaku vyatirekamgaa nagababuku evaro tappudugaa samacharam ichi untaarani yandamuri anumanam vyaktam chesaru.